ไอ้เข้โผล่แม่น้ำป่าสัก ชาวบ้านผวา แจ้งจนท.เร่งจับหวั่นอันตราย
ชาวบ้านใน อ.เสาไห้ จ.สระบุรี ขวัญผวา หลังมีคนพบ จระเข้ ในแม่น้ำป่าสัก หวั่นจะเกิดอันตราย จึงรีบแจ้งประมง กกล.รส.มทบ.18 และกำนัน เพื่อให้ช่วยกันจับ และแจ้งประกาศเตือนชาวบ้านที่อาศัยริมแม่น้ำเฝ้าระวัง,เมื่อเวลา 12.00 น.วันที่ 21 พ.ค.62 นายรัชพล ผลมั่ง ประมงอำเภอเสาไห้ จ.ส.อ.นิพนธ์ ศิริคำเพ็ง กองกำลัง ร้อย.รส.มทบ.18 นายสมชาย ผดุงกรรจ์ กำนันตำบลเริงราง พร้อมกำลัง ออกตรวจสอบพื้นที่ ริมแม่น้ำป่าสัก ช่วงตำบลบ้านยาง ตำบลม่วงงาม ตำบลเริงราง หลัง รับแจ้งจากชาวบ้านว่าพบจระเข้ ในแม่น้ำป่าสัก ,นายรัชพล กล่าวว่า ได้รับการร้องเรียน ว่าพบจระเข้ในแม่น้ำป่าสัก จึงได้ประสานกับกำนัน นำกำลังลงตรวจสอบพื้นที่ ว่า ใช่จระเข้จริงหรือเปล่า แต่เราก็ได้ทำการติดตาม จากข่าวที่ได้รับเพื่อทำการตรวจสอบ หากใครพบเห็นจระเข้ในแม่น้ำป่าสัก ก็ขอให้ถ่ายรูป และแจ้งมายังประมง หรือแจ้งที่อำเภอเสาไห้,ด้านนายสมชาย ผดุงกรรจ์ กำนันตำบลเริงราง กล่าวว่า ตนได้รับแจ้งจาก ชาวบ้าน และคนงานที่กำลังก่อสร้างกำแพงกันตลิ่งพัง ยาวประมาณ 400 เมตร ว่าพบเห็นจระเข้ ลอยน้ำอยู่บริเวณดังกล่าว ซึ่ง คนโบราณเคยเล่าให้ฟังว่า แถวบริเวณนั้น มีวังจระเข้ ทั้ง สองฝั่งแม่น้ำ คาดว่าการก่อสร้างกำแพง กันตลิ่งพัง อาจไปรบกวนก็เป็นได้ จึงทำให้ออกมาให้ชาวบ้านและคนงานเห็น,เบื้องต้นเจ้าหน้าที่ได้ออกสำรวจหาจระเข้นานกว่า 3 ชั่วโมง แต่ยังไม่พบแต่อย่างใด จึงประกาศแจ้งชาวบ้านที่พักอาศัย ในพื้นที่เชื่อมต่อ พื้นที่ใกล้เคียง ระมัดระวัง เพื่อความปลอดภัย จนกว่าจะได้รับการตรวจสอบข้อเท็จจริง ซึ่งหากพบเจอเป็นจระเข้จริง และสามารถดักจับตัวได้ ก็จะนำไปมอบให้กับศูนย์ประมงน้ำจืดต่อไป.
ชาวบ้านใน อ.เสาไห้ จ.สระบุรี ขวัญผวา หลังมีคนพบ จระเข้ในแม่น้ำป่าสัก หวั่นจะเกิดอันตราย จึงรีบแจ้งประมง กกล.รส.มทบ.18 และกำนัน เพื่อให้ช่วยกันจับ และแจ้งประกาศเตือนชาวบ้านที่อาศัยริมแม่น้ำ
จระเข้,จระเข้โผล่,แม่น้ำป่าสัก,อำเภอสาวไห้,สระบุรี,ข่าวทั่วไป